**OSNOVNA ŠKOLA „MIJAT STOJANOVIĆ“**

**BABINA GREDA**

KLASA: 007-04/24-02/6

URBROJ: 2196-71-01-24-2

Babina Greda, 30. kolovoza 2024. godine

**ZAPISNIK**

**32.** sjednice Školskog odbora (e-sjednice) Osnovne škole „Mijat Stojanović“ Babina Greda, održane **30. kolovoza 2024. godine** od 15:05 do 15:45 sati.

**Prisutni**: Marica Babić, predsjednica Školskog odbora – predstavnica Skupa radnika, Ivan Džalto i Anita Šer – predstavnici Učiteljskog vijeća, Slaven Majić – predstavnik Vijeća roditelja, Marica Stojanović predstavnice osnivača i Monika Užarević – predstavnica Osnivača

**Odsutni:** Mirjana Gugić

**Ostali prisutni:** Đurđica Babić, ravnateljica, Krešimir Đurić, tajnik – zapisničar, Helena Keškić, pedagog

Predsjednica Školskog odbora Marica Babić putem u 15:05 sati otvara sjednicu Školskog odbora. Utvrđuje da je na sjednici prisutno šest (6) članova Školskog odbora, kako postoji kvorum može se pravovaljano odlučivati. Budući da su članovi dobili poziv s dnevnim redom, predsjednica predlaže

**DNEVNI RED:**

1. Usvajanje zapisnika prethodne sjednice održane 23. srpnja 2024. godine
2. Izvješće o sigurnosti za školsku 2023./2024. godinu
3. Izvješće o realizaciji Godišnjeg plana i programa rada škole i Kurikuluma za školsku godinu 2023./2024.
4. Donošenje Statuta Osnovne škole „Mijat Stojanović“, Babina Greda
5. Donošenje Pravilnika o radu Osnovne škole „Mijat Stojanović“, Babina Greda
6. Donošenje Pravilnika o sistematizaciji radnih mjesta Osnovne škole „Mijat Stojanović“, Babina Greda
7. Donošenje Odluke o razrješenju ravnateljice Osnovne škole „Mijat Stojanović“, Babina Greda na vlastiti zahtjev Đurđice Babić
8. Donošenje Odluke o imenovanju vršitelja dužnosti ravnatelja Osnovne škole „Mijat Stojanović“, Babina Greda
9. Razno

Dnevni red je jednoglasno usvojen

**Obrazloženje dnevnog reda:**

**Točka 1.** Usvajanje zapisnika prethodne sjednice održane 23. srpnja 2024. godine

Zapisnik sa prethodne sjednice je poslan članovima putem mail-a uz Poziv na sjednicu školskog odbora. Nitko od članove nema primjedbe te se Zapisnik jednoglasno usvaja.

**Točka 2.** Izvješće o sigurnosti za školsku 2023./2024. godinu

Ravnateljica Đurđica Babić izlaže Izvješće o sigurnosti za školsku 2023./2024. godinu. Nakon svega navedenoga smatra da je stanje sigurnosti u cilju zaštite prava učenika u školi te provođenje preventivnih programa i mjera zadovoljavajuće.

Izvješće o sigurnosti za školsku 2023./2024. godinu je jednoglasno usvojeno.

**Točka 3.** Izvješće o realizaciji Godišnjeg plana i programa rada škole i Kurikuluma za školsku godinu 2023./2024.

Ravnateljica kaže da je iz Izvješća je vidljivo da su zaposlenici ostvarili planirane i programirane ciljeve i zadatke. Izgradnja sportske školske dvorane je završena te će se moći koristiti u šk.god. 2024./2025.Budući da je od rujna do ožujka trajala sanacija školskog krova i unutrašnjih prostora,  iskoristili smo priliku adaptirati učionicu informatike odnosno preselili smo je u prostor nekadašnje učionice tehničke kulture. Staru učionicu informatike prenamijenili smo u učionicu tehničke kulture i glazbene kulture. Provođenjem Godišnjeg plana i programa i Kurikuluma postići će se optimalni uvjeti za daljnji razvoj i poboljšanje odgojno-obrazovnog rada u idućoj školskoj godini. Isto tako su ostale i određene nerealizirane aktivnosti koje ćemo pokušati realizirati u idućoj školskoj godini.

Izvješće o realizaciji Godišnjeg plana i programa rada škole i Kurikuluma za školsku godinu 2023./2024. je jednoglasno usvojeno

**Točka 4.** Donošenje Statuta Osnovne škole „Mijat Stojanović“, Babina Greda

Ravnateljica kaže da smo dobili suglasnost osnivača na Prijedlog Statuta. Još jedno nabraja promjene u odnosu na Statut iz 2019. godine i što sve moramo napraviti kako bi novi Statut stupio na snagu.

Statut Osnovne škole „Mijat Stojanović“, Babina Greda je jednoglasno donosen.

**Točka 5.** Donošenje Pravilnika o radu Osnovne škole „Mijat Stojanović“, Babina Greda

Ravnateljica objašnjava da smo morali napraviti novi Pravilnik o radu zbog izmjena i dopuna Zakona o odgoju i obrazovanju ali i novoga Statuta. Nabraja promjena u odnosu na dosadašnji Pravilnik.

Pravilnik o radu Osnovne škole „Mijat Stojanović“, Babina Greda je jednoglasno donesen.

**Točka 6.** Donošenje Pravilnika o sistematizaciji radnih mjesta Osnovne škole „Mijat Stojanović“, Babina Greda

Ravnateljica objašnjava kako smo do 01. rujna bili u dužnosti napraviti i donijeti Pravilnik o sistematizaciji radnih mjesta Osnovne škole „Mijat Stojanović“, Babina Greda. U navedenom Pravilniku se detaljno opisuju radna mjesta, koeficijenti i platni razredi, broj osoba zaposlenih na pojedinom radnom mjestu. Isto tako navodi da ćemo nakon otvorenja sportske dvorane morati izmjeniti i nadopuniti navedeni Pravilnik jer bi trebali dobiti nova radna mjesta.

Pravilnik o sistematizaciji radnih mjesta Osnovne škole „Mijat Stojanović“, Babina Greda je jednoglasno donesen.

**Točka 7.** Donošenje Odluke o razrješenju ravnateljice Osnovne škole „Mijat Stojanović“, Babina Greda na vlastiti zahtjev Đurđice Babić

Ravnateljica objašnjava prisutnim članovima razloge zbog koji želi da ju se razriješi sa radnog mjesta ravnateljice. Isto tako navodi koji su idući koraci za imenovanje v.d. ravnateljice te pokretanje natječajnog postupka za izbor novoga ravnatelja/ice. Ravnateljica je podnijela zahtjev za razrješenje 28. kolovoza 2024. godine te se od 02. rujna želi vratiti na radno mjesto stručnog suradnika knjižničara.

Odluka o razrješenju ravnateljice Osnovne škole „Mijat Stojanović“, Babina Greda na vlastiti zahtjev Đurđice Babić je jednoglasno donesena.

**Točka 8.** Donošenje Odluke o imenovanju vršitelja dužnosti ravnatelja Osnovne škole „Mijat Stojanović“, Babina Greda

Predsjednica školskog odbora Marica Babić obrazlaže prisutnim članovima školskog odbora kako su dužni temelj Zakona o odgoju i obrazovanju imenovati vršitelja/icu dužnosti ravnatelja Osnovne škole „Mijat Stojanović“, Babina Greda. Prisutni članovi su se jednoglasno složili kako ta imenovanje v.d. ravnateljice predlažu pedagoga Helenu Keškić. Navedena ispunjava sve uvjete koji su potrebni za obavljanje v.d. ravnateljice škole. Helena Kešić daje izjavu da je i sama suglasna da bude imenovana v.d. ravnateljicom Osnovne škole „Mijat Stojanović“, Babina Greda. Marica Babić predlaže glasanje za imenovanje v.d. ravnateljice te utvrđuje da nitko od prisutnih članova nema primjedbi.

Odluka o imenovanju Helene Keškić kao vršitelja dužnosti ravnatelja Osnovne škole „Mijat Stojanović“, Babina Greda je jednoglasno usvojena.

Točka 9. Razno

Pod točkom razno se pričalo o aktualnim temama za početak nove školske godine,

Budući da više nije bilo pitanja ni prijedloga, predsjednica Školskog odbora zahvaljuje svima i zaključuje sjednicu u 15:45 sati.

**Zapisnik vodio Predsjednica Školskog odbora**

Krešimir Đurić Marica Babić